Kandavas novada domes

Zemītes pagasta Iedzīvotāju konsultatīvās padomes sēdes protokols Nr.1

Zemīte

29.06.2017.

**Sēde sākas plkst.:** 18.00

**Sēde beidzas: plkst.:** 19.00

**Sēdē piedalās:** Guntis Gulbis, Inese Riekstiņa, Ineta krūmiņa, Vija Šulce, Ivo Immermanis, Raivis Zekunde, Aivars Ratnieks, Raimonds Tutins

**Sēdē nepiedalās:** Aigars Zandbergs, Guna Priede, Andris Čupriks, Gaļina Balode, Pēteris Šermuksītis, Laura Bergmane, Ilva Bušmane

**Sēdi vada:** Guntis Gulbis, Zemītes pagasta Iedzīvotāju konsultatīvās padomes priekšsēdētāja vietnieks

**Sēdi protokolē:** Ineta Krūmiņa

**Pieaicinātie:** Rita Diduha - Zemītes pagasta pārvaldes vadītāja, Maruta Vilumsone- Zemītes pagasta pamatskolas direktore, Ērodeja Kirillova- Zemītes pagasta TN vadītāja

**Sēdē piedalās kā interesenti:** Ingus Štāls, Ēriks Kirillovs

**Darba kārtībā:**

1. Zemītes pagasta estrādes renovācija
2. Citi aktuālie jautājumi Zemītes pagastā

**1. Zemītes pagasta estrādes renovācija**

G. Gulbis dod vārdu R. Diduhai, lai sniegtu informāciju par estrādes renovāciju.

**R. Diduha:** mūsu šodienas galvenais jautājums ir Zemītes pagasta estrādes renovācija. Renovācijai ir 2016. gadā izstrādāts projekts, 2017.gadā ir pievienotas būvdarbu tāmes, kurās tiek piedāvāti renovācijas risinājumi. Mūsu uzdevums ir izspriest labāko risinājumu, kas būtu labākais un pieņemamākais pagasta iedzīvotājiem. Par šiem risinājumiem esmu veikusi apspriedi ar Zemītes pagasta pamatskolas direktori M. Vilumsoni, Zemītes pagasta TN vadītāju Ē. Kirillovu, Kandavas novada Sporta kluba vadītāju A. Bambi un Zemītes TN amatierkolektīvu dalībniekiem - visi augšminētie ir estrādes lietotāji dažādām sava profila aktivitātēm.

**Renovācijas risinājums tiek piedāvāts šāds:**

Tiek saglabāta estrādes nojume pie kuras tiek atjaunots laukums, jeb skatuves daļa. Šīs daļas risinājumi tiek piedāvāti šādi:

1. Tiek demontēts dēļu segums un tā vietā tiek uzliets asfalts, kurš beidzas līdz ar nojumi, laukums saglabājas esošajā vietā un robežās
2. Tiek demontēts dēļu segums, nojumes priekšā liekot koka grīdu aptuveni 3 metru platumā ar kāpnītēm pa visu priekšu vai tikai sānos no abām pusēm, tālāk lej asfalta laukumu, kurš tiek par šo iepriekšminēto attālumu (3m) pārcelts uz priekšu. Paaugstinājums pie skatuves būtu lietderīgi izveidot amatierkolektīvu un skolas kolektīvu vajadzībām, statiskām koncerta versijām- dziedāšanai, teātra spēlēšanai. Dotais paaugstinājums dotu iespēju arī skatītājiem labāk redzēt notiekošo skatuves priekšā.

Tāmes ir izstrādātas par 12 000 *Euro* ( Divpadsmit tūkstoši)

**R. Zekunde:** vai asfaltu uzliet ir iespējams par tādu naudu, vai lētāk un ilglaicīgāk nebūtu ieklāt bruģi?

**R. Tutins:** Vai laukuma segumu nav iespējams iebetonēt?

**R. Diduha:** bruģa ideju noraidīja Sporta klubs (A. Bambis), jo uz tā nav iespējams spēlēt basketbolu un strītbolu. Betona segums lietus laikā ir slidens, pieredze rāda, ka mitros laika apstākļos izmantot nav droši- piemērs Ozolāju estrāde Kandavā.

**I. Immermanis:** ja klāj asfalta laukumu ir jānorok zemes kārta un asfalts jāieklāj kārtīgi, varbūt laukums varētu būt ar pacēlumu ( domāts viss laukums ar apmaļu palīdzību pacelts mazliet virs parka zālāja).

**R. Diduha:** Jā darbi plānoti veikt ar zemes virskārtas norakšanu. Par pacēlumu grūti teikt, būs jāvadās pēc tāmes un finanšu apgrozības.

**M. Vilumsone:** parkā – estrādes tuvumā ir daudz koku saknes, rakšanas darbi ir jāveic dziļi, vai paliekošās koku saknes asfaltu neizcilās?

**G. Gulbis:** Vai var atjaunot koku segumu?

**R. Diduha:** lai izlemtu par mūsu estrādes renovāciju un kādai tai vajadzētu būt, ar kādiem materiāliem strādāt ir nepieciešams mūsu pagasta Iedzīvotāju konsultatīvas padomes locekļiem pieņemt lēmumu.

**I. Immermanis:** ja izvēlas kārtīgu kokmateriālu estrādes grīdai tā varētu kalpot līdz 20 gadiem. Par to var diskutēt, bet pie nojumes paaugstinājums- stacionārs koka podests ar kāpnītēm ir noteikti jāizbūvē.

**I. Riekstiņa:** pilnīgi piekrītu, koncerta sniedzējiem ir jābūt redzamiem, īpaši ja koncertu sniedz bērni.

**M. Vilumsone:** bet paliekošās ( blakus augošo) koku saknes asfaltu neizcilās?

**R. Diduha:** asfaltu klās SIA “Kandavas ceļi” darba veicējs sava darba specifiku pārvalda. Uzņēmums dod garantijas par padarīto darbu likumā noteiktā kārtībā. Šodien jāpieņem lēmums par estrādes renovāciju un pie kura varianta paliekam, lai Zemītes pagasta svētki 26.augustā varētu notikt mūsu estrādē.

**I. Immermanis:** es tomēr esmu par koka grīdu kā šobrīd.

**R. Diduha:** ja mēs izvēlamies koka grīdu, tad Kandavas novada Dome ierosina vērsties pie saviem vietējiem uzņēmējiem. Ar koku strādā SIA “ Kārkliņi”, vēršos pie I. Immermani ar jautājumu: “Vai Jūsu uzņēmums SIA “Kārkliņi” uzņemtos veikt šos koka darbus, estrādes grīdas atjaunošanā?”

**I. Immermanis:** Es esmu par koka grīdu, bet nevaru apgalvot, ka mans uzņēmums to var izdarīt, jo mums šobrīd ir daudz pasūtījumi. Ja kāds cits to var realizēt, mums nebūs iebildumu. Tikko aprēķināju, ka provizoriski kokmateriālā uz to laukumu vien ir nepieciešamas vairāk nekā 5 tūkstoši *Euro*, vēl darbs, nodokļi un citi materiāli….

*Notiek diskusija starp sapulces dalībniekiem un pieaicinātajiem par materiālu izvēli, ilglaicīgumu, cenām utt.*

**M. Vilumsone:** skolai vēl bija iecere, ka ja tiek uzliets asfalta segums ziemas laikā, cik nu mums tā sala ir varētu uzliet ūdeni un izveidot ledus laukumu. Protams tam būtu nepieciešami borti, bet tas būtu slidotājiem drošāk nekā uz ezera, kur ledus ir ļoti mainīgs…

*Notiek diskusija starp sapulces dalībniekiem un pieaicinātajiem par seguma materiālu izvēles noderīgumu dažādām aktivitātēm utt.*

**R.Tutins:** vai laukuma segumu tomēr nav iespējams iebetonēt kā ozolājos, bet ar nelielu slīpumu lai ūdens notek?

**M. Vilumsone, I. Immermanis:** šāds segums vienalga ir slidens, tas nav droši, ir taču tāda pieredze Ozolājos…

**Ērodeja Kirillova:** man gribētos izvirzīt jautājumu, par iespēju izbūvēt pie estrādes divas laternas vai lukturus klāt estrādes sienai kā pie TN nakts pasākumu apgaismošanai.

**R. Diduha:** šī brīža tāmē tas nav iespējams, bet to varētu plānot nākošajā gadā.

**I. Immermanis:** Ir jāuzzina cik maksā betona segums un uz tā uzklāt speciālo gumijas segumu kā Zantes sporta laukumā, tas tad būtu vēl labāks risinājums.

**R. Zekunde:** man arī patiktu šāds risinājums.

*Pārējie piekrīt.*

**G. Gulbis:** ierosinu pārtraukt diskusijas un veikt balsojumu par segumu izvēli Zemītes pagasta estrādei. Sekojot diskusijām un izvirzītajiem viedokļiem iesaku **šādu balsojumu**:

Estrādes nojume tiek saglabāta un tās priekšā tiek izbūvēts koka paaugstinājums aptuveni 3 metru platumā ar pakāpieniem visa paaugstinājuma garumā tā priekšējā daļā. Un tālāk tiek ieklāts:

* **Betona segums ar gumijotu virskārtu**

**VAI**

* **Asfalta segums**
* **Priekšroku dodot betona segumam ar gumijoto virskārtu, ja ir iespējams iekļauties apstiprinātajā tāmē.**

Balso konsultatīvās padomes locekļi:

Par: 8 (Guntis Gulbis, Inese Riekstiņa, Ineta krūmiņa, Vija Šulce, Ivo Immermanis, Raivis Zekunde, Aivars Ratnieks, Raimonds Tutins)

Pret: 0

Atturas: 0

**2.Citi aktuālie jautājumi Zemītes pagastā**

R. Diduha informē par veiktajiem darbiem Zemītes pagasta teritorijas labiekārtošanā pagājušā budžeta gadā un par iecerēm šogad.

**R. Zekunde** uzdod jautājumu par Zemītes pagasta Grenču ciema ceļa Nr.20 rekonstrukciju.

**R. Diduha** atbild, ka viss ir procesā un Jūlija vidū darbi varētu tikt uzsākti.

**A. Ratnieks** uzdod jautājumu par bojāto koku izzāģēšanu Pavārkalna kapos

**R. Diduha** atbild, ka viss ir procesā.

**R. Diduha** informē par projektu, kura rezultātā tiktu labiekārtots un veikti košumkrūmu stādījumi pie pagasta un TN ēkām.

Konsultatīvās padomes locekļi informāciju pieņem zināšanai un iecerētos darbu atbalsta.

**Ērodeja Kirillova** informē par kultūras aktivitātēm vasaras periodā- Grenču ciema svētki 15. Jūlijā un Zemītes pagasta svētki/ Zemītes sporta svētki 26. Augustā.

Konsultatīvās padomes locekļi informāciju pieņem zināšanai.

Nākamā Iedzīvotāju konsultatīvās padomes sēde notiks pēc vajadzības vai aktuālu jautājumu parādīšanās.

Sēdi vadīja …………………………. Guntis Gulbis

Sēdi protokolēja ………………………………Ineta Krūmiņa